รัฐธรรมนูญชั่วคราว ปี ๒๕๕๗ มีบทบัญญัติสำคัญอะไรบ้าง
รัฐธรรมนูญชั่วคราว ปี ๒๕๕๗ มีบทบัญญัติสำคัญ ดังนี้

๑. มีการรับรองการใช้อำนาจรัฐประหารซึ่งในเวลาที่ใช้อำนาจรัฐประหารอยู่ ตั้งแต่พฤษภาคมจนกระทั่งถึงออกรัฐธรรมนูญชั่วคราวในวันที่ ๒๒ กรกฎาคม ซึ่งมีการใช้อำนาจรัฐประหารออกประกาศ คสช. คณะรักษาความสงบแห่งชาติ

เพราะฉะนั้นพอประกาศใช้รัฐธรรมนูญชั่วคราวก็เขียนในรัฐธรรมนูญว่า บรรดาประกาศ คำสั่งของหัวหน้า คสช. ไม่ว่าประกาศให้มีผลในทางรัฐธรรมนูญ นิติบัญญัติ บริหาร ตุลาการให้ประกาศ หรือคำสั่งตลอดจนการปฏิบัติตามประกาศหรือคำสั่งไม่ว่ากระทำก่อนหรือหลังวันที่รัฐธรรมนูญชั่วคราวใช้บังคับเป็นประกาศหรือคำสั่งหรือการปฏิบัติที่ชอบด้วยกฎหมายและชอบด้วยรัฐธรรมนูญและเป็นที่สุดและให้ประกาศหรือคำสั่งดังกล่าวมีผลใช้บังคับอยู่ก่อนวันประกาศใช้รัฐธรรมนูญนี้มีผลบังคับต่อไป จนกว่าจะมีกฎหมาย กฎข้อบังคับ มติ คณะรัฐมนตรี หรือคำสั่งใดแล้วแต่กรณีแก้ไขเพิ่มเติมหรือยกเลิก นี่คือบทรองรับการประกาศหรือสั่งของ คสช.

๒. มีการนิรโทษกรรมตามปกติ เมื่อมีการรัฐประหารก็จะมีการนิรโทษกรรมโดยการออกพระราชบัญญัตินิรโทษกรรมแต่ธรรมเนียมการนิรโทษกรรมโดยรัฐธรรมนูญเกิดขึ้นครั้งแรกในปี ๒๕๔๙ เมื่อเคยเกิดขึ้นในปี ๒๕๔๙ แล้วรัฐธรรมนูญปี ๒๕๕๗ ก็เอาธรรมเนียมนั้นมาเขียน ซึ่งก็ถูกวิพากษ์วิจารณ์เป็นอันมากว่าไม่ยอมเสี่ยงแล้วเพราะรู้ว่า ถ้ารอสภาอาจจะมีปัญหาเลยเขียนไว้ในรัฐธรรมนูญชั่วคราวเลยในมาตรา ๔๘ ว่าบรรดาการกระทำทั้งหลายที่ได้ทำเนื่องในการยึดและควบคุมอำนาจการปกครองแผ่นดินเมื่อวันที่ ๒๒ พฤษภาคม ๒๕๕๗ ของหัวหน้า คสช. รวมทั้งการกระทำและบุคคลที่เกี่ยวเนื่องกับการกระทำดังกล่าว ให้การกระทำทั้งหมดนี้ไม่ว่าจะทำเพื่อให้มีผลบังคับในทางรัฐธรรมนูญ ทางนิติบัญญัติ บริหาร ตุลาการ รวมทั้งการลงโทษในการกระทำเป็นการบริหารราชการ อย่างอื่นไม่ว่าจะทำในฐานะตัวการ ผู้สนับสนุน ผู้ใช้ ผู้ถูกใช้ ไม่ว่ากระทำในวันที่กล่าวนั้นก่อนหรือหลังวันที่กล่าวนั้นหากเป็นผิดกฎหมายให้ผู้กระทำพ้นจากความผิดและความรับผิดโดยสิ้นเชิง

เพราะฉะนั้นเมื่อมีคนไปฟ้อง คสช. ศาลอาญาไม่รับฟ้อง แล้วก็เคยมีการเอาประกาศ คสช. ขึ้นมาแล้วต่อสู้ว่าประกาศ คสช. เป็นประกาศที่ออกโดย การกบฏ ศาลฎีกาก็ยกฟ้อง แต่มีความเห็นของผู้พิพากษาศาลฎีกาคนหนึ่งชื่อกีรติ กาญจนรินทร์ ในคดีจงใจยื่นทรัพย์สิน แสดงรายการทรัพย์สินและหนี้สินเป็นเท็จเป็น ๑ ใน ๙ ขององค์คณะมีความเห็นส่วนตนว่าการยึดอำนาจไม่ชอบ เมื่อการยึดอำนาจไม่ชอบประกาศที่ออกโดยคณะผู้ยึดอำนาจก็ไม่ชอบ แต่เป็นเพียงความเห็นข้างน้อย เพราะฉะนั้นเมื่อมีคนไปฟ้อง คสช. ศาลอาญาไม่รับฟ้อง เมื่อการยึดอำนาจไม่ชอบประกาศที่ออกโดยคณะผู้ยึดอำนาจก็ไม่ชอบ แต่เป็นเพียงความเห็นข้างน้อย
ความรู้พื้นฐานกฏหมาย,กฎหมายรัฐธรรมนูญ,ข่าวสารทั่วไป สถิติต่างๆ,กฎหมายเลือกตั้ง